CELEX: 32018D1723
Language: da
Date: 2018-10-26 00:00:00
Title: Kommissionens gennemførelsesafgørelse (EU) 2018/1723 af 26. oktober 2018 om det grænseoverskridende projekt Rail Baltica i hovednetkorridoren Nordsøen-Østersøen (meddelt under nummer C(2018) 6969)

15.11.2018   
               
               
                  DA
               
               
                  Den Europæiske Unions Tidende
               
               
                  L 287/32
               
            
         KOMMISSIONENS GENNEMFØRELSESAFGØRELSE (EU) 2018/1723
         af 26. oktober 2018
         om det grænseoverskridende projekt Rail Baltica i hovednetkorridoren Nordsøen-Østersøen
         
            
               (meddelt under nummer C(2018) 6969)
            
         
         (Kun den estiske, finske, lettiske, litauiske, polske og svenske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr. 661/2010/EU (1), særlig artikel 47, stk. 2, og
         ud fra følgende betragtninger:
         
                     (1)
                  
                  
                     Som anerkendt i den tredje arbejdsplan for hovednetkorridoren Nordsøen-Østersøen (2) forventes det grænseoverskridende projekt Rail Baltica at spille en afgørende rolle, når det drejer sig om at sikre en fungerende korridor med en interoperabel og effektiv forbindelse mellem de baltiske lande, Polen og Finland samt multimodale forbindelser mellem sø-, jernbane- og vejtransport.
                  
               
                     (2)
                  
                  
                     Rail Baltica gennemføres som en hurtig konventionel jernbanelinje til både passager- og godstrafik. Gods- og passagertransportstrømmene forventes at øges betragteligt efter færdiggørelsen af Rail Baltica-projektet.
                  
               
                     (3)
                  
                  
                     Rail Baltica-projektet er et yderst komplekst grænseoverskridende projekt, der involverer fem medlemsstater, og for hvilke tilstrækkelig samordning er en væsentlig udfordring. Med henblik på at støtte en samordnet og rettidig gennemførelse af projektet er det nødvendigt at vedtage bestemmelser, som indeholder en beskrivelse af de nødvendige foranstaltninger og en tidsplan for deres gennemførelse. Det vil bidrage til at nå de grænseoverskridende mål i arbejdsplanen for hovednetkorridoren Nordsøen-Østersøen. Ifølge arbejdsplanen skal det grænseoverskridende Rail Baltica-projekt være operationelt så hurtigt som muligt og senest i 2030.
                  
               
                     (4)
                  
                  
                     Med forbehold af artikel 1, stk. 4, i forordning (EU) nr. 1315/2013, skønnes det resterende budget, som kræves for fuldt ud at gennemføre det grænseoverskridende Rail Baltica-projekt, at beløbe sig til mindst 5,6 mia. EUR. De projekter, der indtil videre er gennemført eller planlagt, har en værdi på næsten 1,9 mia. EUR og omfatter EU-finansiering (op til 85 % af de støtteberettigede udgifter). Det er vigtigt at fastlægge de foranstaltninger, som er nødvendige for at færdiggøre Rail Baltica-projektet, således at den dertil knyttede EU-finansiering og nationale og regionale finansiering og andre relevante former for støtte kan planlægges og optimeres mest muligt.
                  
               
                     (5)
                  
                  
                     Projektets grænseoverskridende dimension kræver etablering af særlige forvaltningsstrukturer. Den europæiske koordinator for hovednetkorridoren Nordsøen-Østersøen og en repræsentant for Kommission bør deltage i disse strukturer som observatører.
                  
               
                     (6)
                  
                  
                     Estland, Letland og Litauen har undertegnet og ratificeret en mellemstatslig aftale, hvori de aftaler fuldt ud at forpligte sig til Rail Baltica-projektet. Selskabet RB Rail AS og de nationale gennemførelsesorganer er etableret og udpeget til gennemførelse af projektet. Taskforcen for Rail Baltica sørger for styring og koordinering mellem ministerierne i Estland, Letland, Litauen, Polen og Finland.
                  
               
                     (7)
                  
                  
                     Med henblik på at overvåge fremskridt med hensyn til gennemførelse bør medlemsstaterne forelægge Kommissionen regelmæssige rapporter herom vedrørende strækningerne på deres respektive områder og underrette om eventuelle forsinkelser.
                  
               
                     (8)
                  
                  
                     Foranstaltningerne i denne afgørelse er godkendt af Estland, Letland, Litauen, Polen og Finland.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelsen fra det udvalg, der er omhandlet i artikel 52 i forordning (EU) nr. 1315/2013 —
                  
               VEDTAGET DENNE AFGØRELSE:
         
            Artikel 1
            Genstand
            Denne afgørelse indeholder en beskrivelse af foranstaltningerne for og tidsplanen for gennemførelse af det grænseoverskridende projekt Rail Baltica (Tallinn-Pärnu-Riga-Panevėžys-Kaunas-Warszawa med en forbindelse til Vilnius) samt dertil hørende forvaltningsbestemmelser.
         
         
            Artikel 2
            Foranstaltninger og tidsplan
            Estland, Letland, Litauen og Polen sikrer rettidig gennemførelse af følgende foranstaltninger:
            
                        a)
                     
                     
                        senest den 31. december 2018:
                        
                                    1)
                                 
                                 
                                    den konsoliderede foreløbige tekniske udformning skal være afsluttet i Estland, Letland og Litauen
                                 
                              
                                    2)
                                 
                                 
                                    de strategiske miljøvurderinger skal være afsluttet i Estland, Letland og Litauen (undtagen fra Kaunas til Vilnius og fra Kaunas til statsgrænsen mellem Litauen og Polen)
                                 
                              
                                    3)
                                 
                                 
                                    undersøgelsen vedrørende infrastrukturforvaltning i Estland, Letland og Litauen skal være afsluttet og indgivet til de nationale myndigheder i Estland, Letland og Litauen
                                 
                              
                  
                        b)
                     
                     
                        senest den 30. juni 2019: Estland, Letland og Litauen træffer en afgørelse om forvaltningen af den opførte infrastruktur
                     
                  
                        c)
                     
                     
                        senest den 31. december 2020:
                        
                                    1)
                                 
                                 
                                    de strategiske miljøvurderinger skal være afsluttet i Litauen fra Kaunas til statsgrænsen mellem Litauen og Polen
                                 
                              
                                    2)
                                 
                                 
                                    den fysiske planlægning skal være afsluttet og den detaljerede ruteføring godkendt i Estland, Letland og Litauen (undtagen fra Kaunas til Vilnius)
                                 
                              
                                    3)
                                 
                                 
                                    anlægsarbejdet skal være påbegyndt i Estland, Letland og Litauen
                                 
                              
                                    4)
                                 
                                 
                                    den tekniske udformning af jernbanen skal være afsluttet i Estland, Letland (den centrale strækning rundt om Riga) og Litauen (undtagen fra Kaunas til Vilnius og fra Kaunas til statsgrænsen mellem Litauen og Polen)
                                 
                              
                                    5)
                                 
                                 
                                    detaljerede undersøgelser og miljøprocedurer, hvorved de tekniske parametre og tidsplanen for gennemførelse af strækningen fra Ełk til statsgrænsen mellem Polen og Litauen fortsættes, skal være afsluttet i Polen
                                 
                              
                  
                        d)
                     
                     
                        senest den 31. december 2021:
                        
                                    1)
                                 
                                 
                                    erhvervelsen af jord skal være afsluttet i Estland, Letland og Litauen (undtagen fra Kaunas til Vilnius og fra Kaunas til statsgrænsen mellem Litauen og Polen)
                                 
                              
                                    2)
                                 
                                 
                                    den fysiske planlægning og de strategiske miljøundersøgelser skal være afsluttet og den detaljerede ruteføring godkendt i Litauen fra Kaunas til Vilnius
                                 
                              
                                    3)
                                 
                                 
                                    den tekniske udformning skal være afsluttet i Letland (nordlige og sydlige strækninger)
                                 
                              
                  
                        e)
                     
                     
                        senest den 31. december 2023:
                        
                                    1)
                                 
                                 
                                    erhvervelsen af jord skal være afsluttet i Litauen fra Kaunas til Vilnius og fra Kaunas til statsgrænsen mellem Litauen og Polen
                                 
                              
                                    2)
                                 
                                 
                                    den tekniske udformning af jernbanen skal være afsluttet i Litauen fra Kaunas til Vilnius og fra Kaunas til statsgrænsen mellem Litauen og Polen
                                 
                              
                  
                        f)
                     
                     
                        senest den 31. december 2025:
                        
                                    1)
                                 
                                 
                                    jernbaneinfrastrukturen skal være færdiggjort som en jernbanelinje med dobbeltspor til blandet trafik, egnet til godstog med en længde på mindst 740 m, elektrificeret og med UIC-sporvidde i Estland, Letland, Litauen og Polen
                                 
                              
                                    2)
                                 
                                 
                                    European Rail Traffic Management System (ERTMS) skal anvendes for at opnå fuld interoperabilitet, jf. Kommissionens gennemførelsesforordning (EU) 2017/6 (3), i Estland, Letland, Litauen og Polen
                                 
                              
                                    3)
                                 
                                 
                                    der skal sikres kapacitet til omladning i eksisterende og nye banegodsterminaler, som skal forbindes med en hurtig, konventionel elektrificeret jernbanelinje med dobbeltspor og europæiske standardsporvidde (1 435 mm).
                                 
                              
                  
         
            Artikel 3
            Forvaltning
            
               1.   Fremskridtene med foranstaltningerne i artikel 2 drøftes mindst to gange om året med repræsentanter for Estland, Letland, Litauen, Polen og Finland i den mellemstatslige (på ministerniveau) taskforce for Rail Baltica med deltagelse af den europæiske koordinator for hovednetkorridoren Nordsøen-Østersøen og repræsentanter for Kommissionen.
            
            
               2.   Den europæiske koordinator for hovednetkorridoren Nordsøen-Østersøen, repræsentanter for Kommission og udpegede repræsentanter for Polen og Finland inviteres til at deltage som observatører ved møderne i RB Rail AS' tilsynsråd.
            
         
         
            Artikel 4
            Rapportering
            Estland, Letland, Litauen og Polen aflægger mindst én gang om året rapport til Kommissionen og den europæiske koordinator for hovednetkorridoren Nordsøen-Østersøen om fremskridtene med gennemførelsen af foranstaltningerne i artikel 2 og underretter om eventuelle forsinkelser, angiver årsagerne til forsinkelsen og afhjælpende foranstaltninger, der er truffet. Til dette formål kan medlemsstaterne, hvis det er relevant, anvende indholdet af de årlige statusrapporter som indgives i henhold til Connecting Europe-facilitetens tilskudsaftaler.
         
         
            Artikel 5
            Revision
            Senest den 31. december 2023 foretager Kommissionen efter høring af Estland, Finland, Letland, Litauen og Polen og med bistand fra den europæiske koordinator for hovednetkorridoren Nordsøen-Østersøen en revision af foranstaltningerne og tidsplanen i artikel 2.
         
         
            Artikel 6
            Denne afgørelse af rettet til the Republikken Estland, Republikken Letland, Republikken Litauen, Republikken Polen og Republikken Finland.
         
         
            Udfærdiget i Bruxelles, den 26. oktober 2018.
            
               
                  På Kommissionens vegne
               
               Violeta BULC
               
                  Medlem af Kommissionen
               
            
         
         
            (1)  EUT L 348 af 20.12.2013, s. 1.
         
            (2)  Se arbejdsplanen på https://ec.europa.eu/transport/themes/infrastructure/north-sea-baltic_en
         
            (3)  Kommissionens gennemførelsesforordning (EU) 2017/6 af 5. januar 2017 om den europæiske udbygningsplan for ERTMS (European Rail Traffic Management System) (EUT L 3 af 6.1.2017, s. 6).